	Anexă la proiectul de hotărâre nr. 25/11506/16.02.2022


REGULAMENT
privind
emiterea Autorizației de Construire in Regim de Urgentă

Art.1. Obiectiv: Prezentul Regulament asigură un cadru unitar al emiterii autorizațiilor de construire în regim de urgență, la solicitarea justificată a beneficiarilor, în termen de până la 7 zile lucrătoare, calculate de la data depunerii cererii pentru emiterea autorizației de construire.
	 Art.2. Cadru legal: La solicitarea justificată a beneficiarilor, autorizațiile de construire se emit în regim de urgență în termen de până la 7 zile lucrătoare, calculate de la data depunerii cererii, cu perceperea unei taxe pentru emiterea în regim de urgență, potrivit art. 7 alin. 1^6 din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare. 
	Art.3. Obiect: Se supun prezentului regulament cererile de emitere a autorizațiilor de construire pentru executarea lucrărilor de bază și a celor aferente organizării executării lucrărilor, în corelare cu actele normative în vigoare. 
	Art. 4. Taxa pentru emiterea autorizației de construire în regim de urgență: 
	Taxa pentru emiterea autorizației de construire în regim de urgență este suplimentară taxelor pentru eliberarea autorizațiilor de construire în regim normal și se aplică numai în cazul în care persoanele fizice și juridice solicită în mod justificat eliberarea autorizației de construire în regim de urgență. 
	Art. 5. Procedura emiterii autorizației de construire în regim de urgență: 
	(1) Emiterea în regim de urgență se face într-un termen de până la 7 zile lucrătoare, calculat de la data depunerii documentației complete prevăzută de lege pentru autorizarea executării lucrărilor de construcții sau a celor aferente organizării executării lucrărilor, conform normelor legale în vigoare. 
	(2)  Compartimentul Urbanism Amenajarea Teritoriului din cadrul aparatului de specialitate al Primarului Municipiului Brad:
	 a) Verifică și analizează documentele depuse, privind respectarea structurii și conținutului cadru și notifică solicitantul cu privire la eventualele modificări/completări necesare sau clarificări tehnice, în termen de maximum 3 zile lucrătoare de la data înregistrării cererii; 
	b) Redactează autorizațiile de construire în termen de maximum 2 zile lucrătoare, urmând ca acestea să fie semnate și eliberate în termen de maximum 2 zile lucrătoare. 
	(3) Începând cu data notificării prevăzute la alin.(2), lit. a), termenul de până la 7 zile lucrătoare pentru emiterea autorizației de construire în regim de urgență se decalează cu numărul de zile necesar solicitantului pentru a elabora, a depune și a înregistra modificările/completările aduse documentației inițiale ca urmare a notificării, cu condiția depunerii acestora într-un termen de maximum 3 săptămâni de la data primirii notificării.
	 (4) În cazul în care solicitantul va depune modificările/completările aduse documentației inițiale ca urmare a notificării, cu depășirea termenului de maximum 3 săptămâni de la data primirii notificării, autorizația de construire se va emite în condițiile legii în termenul general de 30 de zile prevăzut de Legea nr.50/1991,republicată, cu modificările și completările ulterioare, fără ca taxa pentru emiterea în regim de urgență să fie restituită. 
	(5) Situațiile generatoare de situații de urgență:
a) cele cu caracter natural - cutremure, inundaţii, alunecări de teren, tasări şi/sau prăbuşiri de teren etc.
 b) cele cu caracter antropic (explozii, incendii, avarii, alte accidente tehnice etc. - consolidarea/repararea elementelor structurale/nestructurale ale construcţiei - inclusiv prin introducerea unor elemente structurale suplimentare - în scopul evitării pierderilor de vieţi omeneşti sau rănirii grave a persoanelor, precum şi distrugerii unor bunuri materiale, culturale şi artistice de valoare. 
c) alte evenimente cu caracter exceptional care pot provoca - pierderi de vieţi omeneşti sau răniri grave a persoanelor, precum şi distrugeri sau degradări premature a unor bunuri materiale, culturale şi artistice de valoare care necesită lucrări de intervenții pentru conservare și consolidare. 
d) După caz – situații care pot genera prejudicii financiare/contractuale sau juridice solicitantului prin întârzierea obținerii autorizației de construire/desființare sau depășirii unui termen anume Autorizațiile se emit in regim de urgenta doar daca situatiile care au generat
	Art. 6. Condiții specifice:
 (1) Autorizaţia de Construire se emite dacă sunt îndeplinite cumulativ următoarele condiţii cerute prin prezentul regulament:
	 a) solicitarea beneficiarului, persoană fizică sau persoană juridică, de eliberare a autorizației de construire este justificată; 
	b) taxa suplimentară pentru emitere în regim de urgență și taxa pentru eliberarea autorizației de construire se achită în momentul înregistrării cererii; 
	c) documentația este completă, respectiv îndeplinește toate cerințele și condițiile prevăzute de lege. 
(2)Documente necesare pentru emiterea Autorizației de Construire în regim de urgență :
a. Cerere Certificat de urbanism completata de către solicitant (persoana fizica / persoana juridica / imputernicit) 
b. Copie act de identitate solicitant (in cazul persoanelor juridice CUI act) 
c. Copie Extras de Carte Funciara (din anul curent) sau dupa caz Fisa de la Registrul Agricol sau alte acte din care se rezulte amplasamentul si regimul juridic (drept de proprietate etc.) 
d. Extras din plan cadastral – ortofotoplan avizat de către OCPI Hunedoara
e. Dovada Achitare Taxe pentru emitere Certificat de Urbanism si Avizare Urbanism 
f. Cerere Autorizatie de Construire / desfiintare completata de solicitant (persoana fizica / persoana juridica / imputernicit) 
g. Raport de expertiză tehnică ori Notă tehnică justificativă in corelare cu situatia de urgenta existenta sau preconizata dar cu risc mare de producere (în care se estimeză si durata de executie necesara lucrarilor). 
h. Dupa caz : 
-Acordul notarial din partea proprietarului imobilului in cazul in care solicitantul Autorizatiei nu are drept de proprietate 
-Dovada privind consultarea prealabilă a organismelor abilitate ale Ministerului Culturii, Cultelor şi Patrimoniului Naţional - obligatorie pentru lucrările de intervenţie în primă urgenţă la construcţii monumente istorice. 
-Acordul sau punctul de vedere al autorităţii competente pentru protecţia mediului. 
-Deviz General estimativ a lucrărilor propuse 
i. Dovada achitării taxelor pentru emiterea Autorizatiei de Construire / Taxa Timbru de Arhitectura si Taxa de Urgență 

	Art. 7. Excepție de la prezentele prevederi fac acele autorizații de construire pentru care se prevăd alte condiții de emitere, în conformitate cu dispozițiile art.7, alin.(16) din Legea nr.50/1991, republicată, cu modificările și completările ulterioare, respectiv cele pentru “lucrări de intervenții în primă urgență”, obligatorii în caz de pericol public, avarii, accidente tehnice, calamități ori alte evenimente cu caracter excepțional și pentru care autorizația se emite de către autoritatea administrației publice competente, în regim de urgență, fără perceperea taxelor suplimentare. 

